25 สิงหาคม 2565

**โตโยต้าเผยยอดจองสิทธิ์ NEW bZ4X แตะระดับ 1,000 คัน**

**หลังเปิดตัวเพียงสามวัน**

**นายศุภกร รัตนวราหะ รองกรรมการผู้จัดการใหญ่** บริษัท โตโยต้า มอเตอร์ ประเทศไทย จำกัด **เผยยอดจองสิทธิ์รถยนต์ไฟฟ้า BEV อเนกประสงค์ รุ่น NEW bZ4X แตะระดับ 1,000 คัน** หลังการเปิดรับจองสิทธิ์รถยนต์ไฟฟ้า BEV รุ่นดังกล่าวผ่านช่องทางออนไลน์ เพียงแค่สามวัน เมื่อวันที่ 21 สิงหาคม ที่ผ่านมา

สำหรับ NEW bZ4X ประกอบและนำเข้าจากประเทศญี่ปุ่น โดดเด่นด้วยดีไซน์การออกแบบที่สะดุดตาและน่าดึงดูด ใช้เวลาในการชาร์จเร็วขึ้น และที่สำคัญ ในรุ่นระบบขับเคลื่อนล้อหน้าที่เพิ่มเข้ามาใหม่ ยังสามารถทำระยะการขับขี่ได้ถึง 600 กิโลเมตรต่อการชาร์จ 1 ครั้ง (ข้อมูลระยะทางวิ่งสูงสุดอาจมีการเปลี่ยนแปลง โดยอยู่ระหว่างการรับรองขั้นสุดท้าย) ภายใต้มาตรฐาน NEDC ซึ่งไกลกว่ารถหลายรุ่นด้วยกัน นอกจากนี้ พละกำลังสูงสุดยังได้รับการปรับปรุงให้ดียิ่งขึ้น และติดตั้งระบบความปลอดภัยเต็มรูปแบบมาตรฐานโตโยต้าในทุกรุ่นย่อย กับเสถียรภาพ (stability) ความรู้สึกในการควบคุมพวงมาลัย (steering feel) ความนุ่มนวล (riding comfort) และประสิทธิภาพการเบรกที่ยู่ในระดับ “สูงสุดในรถระดับเดียวกัน”

**นายศุภกร รัตนวราหะ กล่าวว่า** *“โตโยต้าขอขอบคุณลูกค้าทุกท่านที่ให้ความสนใจจองสิทธิ์* *NEW bZ4X ทั้งการให้ความไว้วางใจทางด้านคุณภาพ การให้บริการ โดยเฉพาะอย่างยิ่ง ความเชื่อมั่นที่มีให้กับบริการหลังการขาย ซึ่งรวมถึงความพร้อมของระบบการจัดการชิ้นส่วนอะไหล่ และเครือข่ายงานบริการที่ครอบคลุมกว่า 450 แห่งทั่วประเทศ โดยโตโยต้าตั้งเป้าที่จะขายรถรุ่นนี้ ที่ 6,000 คันในช่วงปีแรก ซึ่ง NEW bZ4X จะสามารถเริ่มส่งมอบให้กับลูกค้าได้ในเดือนพฤศจิกายนเป็นต้นไป*

ทั้งนี้ผู้ที่สนใจจองสิทธิ์เพื่อเป็นเจ้าของ NEW bZ4X ยังสามารถลงทะเบียนผ่านช่องทางออนไลน์ ที่ <https://stores.toyota.co.th/register/bz4x>

• รุ่นขับเคลื่อนล้อหน้า (FWD) ราคาเริ่มต้น 1,5xx,xxxx บาท

• รุ่นขับเคลื่อนสี่ล้อ (AWD) ราคาเริ่มต้น 1,6xx,xxxx บาท

*(มาพร้อมสีภายนอก 4 สี ได้แก่ Precious Metal Black Roof / Platinum White Black Roof / Emotional Red Black Roof / Attitude Black)*

**พิเศษ รับทันทีส่วนลดเงินสด 20,000 บาท พร้อมดอกเบี้ยพิเศษ 0.99% เฉพาะ 2,000 สิทธิ์แรก สำหรับลูกค้าที่จองสิทธิ์ตั้งแต่ 21 สิงหาคม -19 ตุลาคม 2568 หรือจนกว่าสิทธิ์จะหมด**

*(อัตราดอกเบี้ยคำนวณที่ดาวน์ 25% ขึ้นไป นาน 48 เดือน สำหรับผู้ซื้อที่ผ่านการอนุมัติจาก โตโยต้าลีสซิ่ง (ประเทศไทย) จำกัด*

*โดยคำนวณจากดอกเบี้ยต้นงวดและส่วนลดดอกเบี้ยรถไฟฟ้า)*